Det blev både til jubel og ærgrelse for de nordjyske hold i isligaen tirsdag aften. Aalborg Pirates tabte ude mod SønderjyskE med cifrene 4-2. Piraterne var ellers foran med to efter første periode, men det kunststykke gjorde sønderjyderne efter i to omgang ved at score to gange i både anden og tredje periode. Med nederlaget indtager Aalborg Pirates ligaens øjeblikkelige syvendeplads. Omvendt gik det i Frederikshavn. Her afværgede White Hawks et truende nederlag og vendte i tredje periode et truende 1-2-nederlag til en 4-2 sejr ved at få få pucken i netmaskerne tre gange i sidste periode. Med sejren indtager frederikshavnerne ligaens tredjeplads. Holdet er sammen med Aalborgs banemænd SønderjyskE og Blue Fox Herning trukket fra resten af ligaen. White Hawks har et forspring på otte point ned til Esbjerg på fjerdepladsen.

Referat:
Frederikshavn trækker fra i toppen.